Deċiżjoni tal-Kummissjoni
tas-17 ta' Jannar 2003
li tistabbilixxi l-klassijiet ta' l-imġieba tar-reazzjoni għan-nar għal ċerti prodotti għall-bini
(notifikata permezz tad-dokument numru Ċ(2002) 4807)
(Test b'rilevanza għaż-ŻEE)
(2003/43/KE)
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat id-Direttiva tal-Kunsill 89/106/KEE tal-21 ta' Diċembru 1988 dwar l-approssimazzjoni ta' liġijiet, regolamenti u dispożizzjonijiet amministrattivi ta' l-Istati Membri dwar il-prodotti għall-bini [1], kif emendata bid-Direttiva 93/68/KEE [2], u partikolarment l-Artikolu 20(2) tagħha,
Billi:
(1) "Komunikazzjoni tal-Kommissjoni fir-rigward tad-dokumenti interpretattivi tad-Direttiva tal-Kunsill 89/106/KEE
[3]
.
(2) Fir-rigward tal-ħtieġa essenzjali tas-sigurtà fil-każ ta' nirien, id-dokument interpretattiv Nru 2 jelenka numru ta' miżuri inter-relatati li flimkien jiddiffenixxu l-istrateġija tas-sigurtà ta' kontra n-nirien żviluppata b'mod divers mill-Istati Membri.
(3) Id-dokument interpretattiv Nru 2 jidentifika waħda minn dawk il-miżuri bħala l-limitazzjoni tal-ġenerazzjoni u t-tixrid ta' nar u duħħan f'żona partikolari billi jkun limitat il-potenzjal ta' prodotti għall-bini li jikkontribwixxu għal żvilupp komplet ta' nar.
(4) Il-livell ta' dik il-limitazzjoni jista' jkun espress biss f'termini tal-livelli differenti ta' l-imġieba tar-reazzjoni għan-nar tal-prodotti fl-applikazzjoni aħħarija tagħhom.
(5) Bħala soluzzjoni armonizzata, sistema ta' klassijiet kienet adottata bid-Deċiżjoni tal-Kummissjoni 2000/147/KE tat-8 ta' Frar 2000 li timplementa d-Direttiva tal-Kunsill 89/106/KEE fir-rigward tal-klassifikazzjoni ta' l-imġieba tar-reazzjoni għan-nar ta' prodotti għall-bini [4].
(6) Fil-każ ta' ċerti pannelli ibbażati fuq l-injam, huwa meħtieġ li tkun użata l-klassifikazzjoni stabbilita fid-Deċiżjoni 2000/147/KE.
(7) L-imġieba tar-reazzjoni għan-nar ta' ħafna mill-prodotti u/jew materjali tal-bini, fi ħdan il-klassifikazzjoni prevista fid-Deċiżjoni 2000/147/KE, hija stabbilita sewwa u suffeċjentament magħrufa sewwa mar-regolaturi tan-nar fl-Istati Membri hekk li dawn ma jeħtieġu l-ebda testijiet għal dik il-karatteristika partikolari ta' l-imġieba.
(8) Il-miżuri previsti f'din id-Deċiżjoni huma konformi ma' l-opinjoni tal-Kumitat Permanenti dwar il-Bini,
ADOTTAT DIN ID-DEĊIŻJONI:
Artikolu 1
Il-prodotti u/jew il-materjali għall-bini li jissodisfaw il-ħtiġiet kollha tal-karatteristika tal-imġieba "reazzjoni għan-nar" mingħajr ħtieġa ta' aktar testijiet huma elenkati fl-Anness.
Artikolu 2
Il-klassijiet speċifiċi li għandhom ikunu applikati għal prodotti u/jew materjali diversi tal-bini, fi ħdan il-klassifikazzjoni tar-reazzjoni għan-nar adottata fid-Deċiżjoni 2000/147/KE, huma elenkati fl-Anness ta' din id-Deċiżjoni.
Artikolu 3
Il-prodotti għandhom ikunu meqjusa b'relazzjoni ma l-applikazzjoni ta' l-użu aħħari tagħhom, meta relevanti.
Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fis-17 ta' Jannar 2003.